EM ungmenna : Vignir með jafntefli í 2. umferð Vignir Vatnar Stefánsson gerði í dag jafntefli við þýskan skákpilt með 1575 stig þegar önnur umferð í Evrópumeistaramóti ungmenna fór fram . Á sama tíma beið Veronika Steinunn Magnúsdóttir lægri hlut gegn skákstúlku frá Sviss með 1880 stig . Vignir hefur 1,5 vinning en Veronika er ekki komin á blað . Þriðja umferð fer fram á morgun og hefst kl. 14 að íslenskum tíma . Þá stýrir Vignir Vatnar hvítu mönnunum gegn keppanda ( 1607 ) frá Eistlandi en Veronika Steinunn hefur svart gegn ísraelskum keppanda ( 1832 ) .